I'll Be There (שיר של חמישיית הג'קסונים)

"I'll Be There" הוא הסינגל הראשון מתוך האלבום, Third Album, של חמישיית הג'קסונים אשר הופץ ב-28 באוגוסט 1970 על ידי מוטאון.
השיר הפך לסינגל המצליח ביותר של הלהקה ולסינגל הרביעי שלה, ברצף ("I Want You Back", "ABC", ו-"The Love You Save"), המגיע למקום הראשון במצעד הבילבורד האמריקאי.

"I'll Be There" הוא גם הסינגל המצליח ביותר של מוטאון בארצות הברית ב"עידן דטרויט" (1959 - 1972) עם מכירות של 4.2 מיליון עותקים בארצות הברית ו-6.1 מיליון ברחבי העולם.
את השיר שרו מייקל ג'קסון ואחיו הגדול, ג'רמיין כאשר ג'קסון שימש כסולן המוביל.
השיר הוא בלדה והציג את הפוטנציאל של הלהקה לבצע שירים בסגנון שונה מלהיטי ה"פופ מסטיק", שאפיינו אותם.

בשנת 1992, מריה קארי ו-טריי לורנס ביצעו לשיר גרסת כיסוי שהפכה ללהיט והחזירה אותו לתודעת הציבור, שני עשורים לאחר יציאתו המקורית.

מצעדים ודירוגים
השיר הגיע למקום הראשון בבילבורד הוט 100 ומצעד שירי ה-R&B/היפ-הופ ושהה שם במשך 5 ו-6 שבועות, בהתאמה.

גרסאות כיסוי 
אמנים רבים ביצעו גרסאות כיסוי ביניהן ניתן למצוא את Josie and the Pussycats ומריה קארי.

גרסת מריה קארי

מריה קארי ביצעה את "I'll Be There" בהופעה הטלוויזיונית, MTV Unplugged אשר שודרה ב-20 במאי 1992. השיר בוצע כדואט רומנטי בין קארי, ששרה את השורות של מייקל ג'קסון וטרי לורנס ששר את השורות של ג'רמיין ג'קסון.

ההופעה הפכה להצלחה ובעקבותיה הוחלט להקליט אותה לאלבום, MTV Unplugged. השיר יצא לאור כסינגל וכבש את פסגת מצעד הבילבורד ואת צמרת המצעדים ברחבי העולם.

מצעדים ודירוגים

קישורים חיצוניים

הערות שוליים 

שירי 1970
שירי 1992
שירי חמישיית הג'קסונים
שירי מריה קארי
דואטים
שירים באנגלית
בלדות נשמה
בלדות פופ
בלדות R&B
שירי R&B
סינגלים שהגיעו למקום הראשון בניו זילנד
סינגלים שהגיעו למקום הראשון במצעד הבילבורד הוט 100
סינגלים שהגיעו למקום הראשון במצעד הסינגלים של RPM
סינגלים שהגיעו למקום הראשון במצעד 100 סינגלי הפופ של קאש בוקס
סינגלים בהוצאת מוטאון
סינגלים בהוצאת קולומביה רקורדס